wickkiey/tamil-wikipedia-chunked huggingface dataset:
# வளசரவாக்கம் அகத்தீசுவரர் மற்றும் வேள்வீசுவரர் கோயில்

**அகத்தீசுவரர் மற்றும் வேள்வீசுவரர் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் வளசரவாக்கம் புறநகர்ப் பகுதியில் அமைந்துள்ள ஒரு சிவன் கோயில் ஆகும். இக்கோயிலின் மூலவர் அகத்தீசுவரர் மற்றும் வேள்வீசுவரர் ஆவர். இறைவி திரிபுரசுந்தரி தாயார் ஆவார். மேலும், இக்கோயிலின் தலவிருட்சம் வன்னி மரம் மற்றும் தீர்த்தம் சுக்ர தீர்த்தம் ஆகும்.  
கடல் மட்டத்திலிருந்து சுமார் 57 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள் ஆகும்.  
அகத்தீசுவரர் சன்னதி, வேள்வீசுவரர் சன்னதி, திரிபுரசுந்தரி சன்னதி, கோதண்டராமர் சன்னதி, வினை தீர்த்த விநாயகர் சன்னதி, வள்ளி தெய்வானை சமேத சுப்பிரமணியர் சன்னதி, கருமாரி அம்மன் சன்னதி, ஆஞ்சநேயர் சன்னதி, நவக்கிரக சன்னதி, பைரவர் சன்னதி ஆகியவை இக்கோயிலின் முக்கிய வழிபாட்டு இடங்களாகும்.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# நைட்ரைல் சயனைடு

**நைட்ரைல் சயனைடு** (*Nitryl cyanide*) NCNO<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஓர் ஆற்றல்மிகு வேதிச் சேர்மமாகும். நைட்ரைல் சயனைடு சேர்மம் 2,4,6-முந்நைட்ரோ-1,3,5-முவசீன் என்ற கோட்டுபாட்டு ரீதியான வெடியுப்பு தயாரிப்பதற்கு உதவும் சாத்தியமான முன்னோடிச் சேர்மமாகக் கருதப்படுகிறது.
# நைட்ரைல் சயனைடு

## தயாரிப்பு

நைட்ரைல் சயனைடு முதன்முதலில் 2014 ஆம் ஆண்டில் தயாரிக்கப்பட்டது. நைட்ரோனியம் நான்குபுளோரோபோரேட்டுடன் டெர்ட்-பியூட்டைல் மெத்தில்சிலைல் சயனைடு சேர்த்து −30 பாகை செல்சியசு வெப்பநிலையில் வினைபுரியச் செய்தால் நைட்ரைல் சயனைடு உருவாக்கிறது. டெர்ட்-பியூட்டைல்சிலைல் புளோரைடும் போரான் முப்புளோரைடும் உடன்விளைபொருள்களாகத் தோன்றுகின்றன.  
:  
இந்த முறையில் தோறும்ன் மாற்றம் 50% மட்டுமேயாகும். மேலும் டெர்ட்-பியூட்டைல்டிமெத்தில்சிலைலை அதிகமாகப் பயன்படுத்துவதால் விளைபொருள் மேலும் குறைகிறது.
# பியூசு மிசுரா

**பியூசு மிசுரா** (*Piyush Mishra*) ஓர் இந்திய அரசியல்வாதியாவார். 1988 ஆம் ஆண்டு மார்ச்சு மாதம் 4 ஆம் தேதியன்று உத்தரப்பிரதேச மாநிலம் லக்னோ நகரத்தில் இவர் பிறந்தார். சுகல்தேவ் பாரதிய சமாச் கட்சியின் உறுப்பினராகவும் இக்கட்சியின் தேசிய செய்தி தொடர்பாளராகவும் இருந்தார்.
# ப. வீர முத்துவேல்

**பழனிவேல் வீரமுத்துவேல்** (*P. Veera Muthuvel*) இந்திய விண்வெளித் துறையில் ஒரு அறிவியலாளர் ஆவார். இவர் பெங்களூரைத் தலைமையிடமாகக் கொண்ட இந்திய விண்வெளி ஆய்வு மைய திட்ட இயக்குநர்களில் ஒருவர் ஆவார். சூலை 14, 2023-ல் சதீஸ் தவான் விண்வெளி மையத்தினால் ஏவப்பட்ட சந்திரயான்-3 திட்ட இயக்குநர் ஆவார்.
# ப. வீர முத்துவேல்

## கல்வி

தமிழ்நாட்டின் விழுப்புரம் நகரில் 22 அக்டோபர் 1976 அன்று பிறந்தார் வீர முத்துவேல். இவருடைய தந்தை பழனிவேல் தெற்கு இரயில்வேயில் தொழில்நுட்ப வல்லுநராகப் பணியாற்றியவர். விழுப்புரத்தில் உள்ள ரயில்வே பள்ளியில் படித்து பின்னர், தனியார் பல்தொழில்நுட்பக் கல்லூரியில் இயந்திரவியல் பொறியியலில் பட்டயப் படிப்பினை முடித்தார். விண்வெளியில் இவருக்கு இருந்த ஆர்வம் காரணமாக தாம்பரத்தில் உள்ள சாய்ராம் பொறியியல் கல்லூரியில் சேர்ந்து இளநிலை பொறியல் பட்டமும், திருச்சிராப்பள்ளியில் உள்ள தேசிய தொழில்நுட்ப நிறுவனத்தில் முதுநிலை பொறியியல் பட்டமும் பெற்றார். இதன் பின்னர் சென்னை இந்திய தொழில்நுட்ப கழகத்தில் விண்வெளி துறையில் ஆராய்ச்சி செய்து முனைவர் பட்டம் பெற்றார்.
# ப. வீர முத்துவேல்

## இந்திய விண்வெளி பணியில்

சிக்கலான வன்பொருள் குறித்த ஆய்வுகளில் ஆர்வம் கொண்ட வீர முத்துவேல், 1989ல் இந்திய விண்வெளி ஆராய்ச்சி நிறுவனத்தில் அறிவியலாளராக சேர்ந்தார். இஸ்ரோவின் முதன்மை அலுவலகத்தின் விண்வெளி உள்கட்டமைப்பு திட்டத்தின் துணை இயக்குநராகப் பணியாற்றியுள்ளார். 2016ஆம் ஆண்டில், விண்கலத்தின் மின்னணு தொகுப்பில் அதிர்வு கட்டுப்பாட்டு அமைப்பு குறித்த ஆய்வுக் கட்டுரையினை பெங்களூருவில் உள்ள யு. ஆர். ராவ். செயற்கைக்கோள் மையத்தில் நடத்தப்பட்ட சோதனைகளின் அடிப்படையில் வெளியிட்டார். இம்மையத்தில் 30 ஆண்டுகள் பல திட்டங்கள் மற்றும் பல்வேறு பொறுப்புகளில் பணியாற்றிய அனுபவத்திற்குப் பிறகு, வீர முத்துவேல் 2019 ஆம் ஆண்டில், சந்திரயான் 3 திட்டத்தின் இயக்குநராக நியமிக்கப்பட்டார். சந்திரயான்-2 திட்டத்தை அதன் திட்ட இயக்குநராக மேற்பார்வையிட்ட வனிதாவுக்குப் பிறகு இவர் பதவியேற்றார். இவர் சந்திரயான் 2 திட்டத்தில் முக்கியப் பங்கு வகித்தார், திட்டத்தின் வளர்ச்சி மற்றும் அறிவியல் தொழில்நுட்ப கூறுகளில் நாசாவுடன் ஒருங்கிணைப்புப் பணிகளில் ஈடுபட்டார்.
# தீர்த்தத் தொட்டி

**தீர்த்தத் தொட்டி**, ஆகம முறையில் அமைந்த இந்துக் கோயிலின் கருவறையில் அமைந்த தெய்வத் திருமேனிக்கு அபிசேகங்கள் செய்த பின்னர், புனித நீரால் தெய்வத் திருமேனியை நீராட்டுவர். மூலவருக்கு கீழே அடியில் நிலப்பரப்பு வழியாக, நீராட்டப்பட்ட புனித நீர் கருவறை மண்டபத்திற்கு வெளியே யாளி வடிவ குழாய் வழியாக தீர்த்தத் தொட்டியில் சேரிக்கப்படுகிறது. தீர்த்தத் தொட்டியில் உள்ள அபிசேக நீரை பக்தர்கள் சிறிதளவு எடுத்து தலையில் தெளித்துக்கொள்வர்.
# வார்ப்புரு:விக்கி மாரத்தான் 2023/கருத்திட அழைப்பு

<div>  
வணக்கம்!  
செப்டம்பர் 30 அன்று தமிழ் விக்கிப்பீடியாவின் 20ஆவது பிறந்தநாள் அமைகிறது. 20 ஆண்டுகள் நிறைவினைக் கொண்டாடும் எளியவகை பங்களிப்பாக **விக்கி மாரத்தான்** நிகழ்வினை நடத்தலாம் எனும் பரிந்துரை உள்ளது.  
இந்த நிகழ்வினை நடத்துவதற்காக திட்டப் பக்கம் ஆரம்பிக்கப்பட்டுள்ளது. இதன் **பேச்சுப் பக்கத்தில்** தங்களின் கருத்துகளை பதிவு செய்யுமாறு கேட்டுக்கொள்கிறோம்.  
வாய்ப்பு கிடைக்கும் ஆண்டுகளில் விக்கிமாரத்தான் நிகழ்வினை நாம் நடத்திவருகிறோம். இந்தாண்டின் சிறப்பு கருதி, இந்த நிகழ்வினை புதுமையான முறையில் நடத்திட தங்களின் கருத்துகள் உதவும்; நன்றி!  
- *ஒருங்கிணைப்புக் குழு*  
</div>
# விண்கலக் கல்லறை

**தெற்கு பசிபிக் பெருங்கடல் மக்கள் வசிக்காத பகுதி** என்று வழக்கமாக அறியப்படும் **விண்கலக் கல்லறை**, விண்கலங்கள் அவற்றின் பயனை அடைந்ததும். வழக்கமாக செயலிழக்கப்படுகின்றன. இப்பகுதி "பாயிண்ட் நெமோ" எனும் அணுக முடியாத கடல் முனையை மையமாக அதைச் சுற்றி அமைந்துள்ளது, இது புவியின் எந்தவொரு நிலப்பகுதியிலிருந்தும் தொலைவில் உள்ளது. மற்றும் ஆறு சல்யுட் நிலையங்கள் ஆகியவை அங்கு கிடத்தப்பட்டவைகளில் அடங்கும். சர்வதேச விண்வெளி நிலையத்திற்குச் செல்லும் பல்வேறு சரக்கு விண்கலங்கள், ரஷ்ய *முன்னேற்ற* சரக்குக் கப்பல், ஜப்பான் விண்வெளி ஆய்வு நிறுவனம் H-II பரிமாற்ற வாகனம், மற்றும் ஐரோப்பிய விண்வெளி ஏஜென்சியின் ஆகியவை உட்பட, இப்பகுதியில் வழமையாக சிதறடிக்கப்பட்ட மற்ற விண்கலங்கள் அடங்கும். தானியங்கி பரிமாற்ற வாகனம் . மொத்தம் 263க்கு மேல்&nbsp;1971 மற்றும் 2016 க்கு இடையில் இந்த பகுதியில் விண்கலங்கள் அகற்றப்பட்டன புவியின் வளிமண்டலத்தில் மீண்டும் நுழையும் போது எரிக்க முடியாத அளவுக்கு பெரிய விண்கலங்கள் புவியின் விண்கலக் கல்லறையில், மக்கள் வசிக்கும் பகுதிகளிலிருந்து தொலைதூர கடலில் உள்ள இடமான இடத்தில் விபத்துக்குள்ளாகவோ அல்லது கீழே தெறிக்கவோ முடியாத இடத்தில் தேக்கிக் கட்டுப்படுத்தப்படுகிறது. பன்னாட்டு விண்வெளி நிலையம் அதன் ஆயுட்காலம் முடிந்ததும் விண்கலக் கல்லறைக்குள் வைக்க த்ஹர்போது திட்டமிடப்பட்டுள்ளது. செயலிழந்த விண்வெளி நிலையமான மிர், ஆறு சல்யுட் நிலையங்கள் கல்லறையில் மீதமுள்ள குப்பைகள் அமெரிக்கா, ஐரோப்பா, யப்பான் மற்றும் சில தனியார் நிறுவனங்களுக்கு சொந்தமானது. அமெரிக்க விண்கலங்களில், ஸ்கைலாப் விண்வெளி நிலையத்தின் எச்சங்கள் விண்கலக் கல்லறையில் வைக்கப்பட்டன.
# விண்கலக் கல்லறை

## சட்டங்கள்

மண்டலத்திற்குள் அடிக்கடி அப்புறப்படுத்துதல் மற்றும் மீண்டும் நுழைவதால் ஏற்படும் அபாயங்கள் இருந்தபோதிலும், வாழ்க்கையின் இறுதி விண்கலத்தை விண்கல கல்லறைக்குள் அப்புறப்படுத்துவது கண்டிப்பாக கட்டுப்படுத்தப்படவில்லை. தென் பசிபிக் பெருங்கடல் மக்கள் வசிக்காத பகுதி எந்த நாட்டின் அதிகார வரம்பிற்கு அப்பாற்பட்டது என்பதால், இந்த பகுதிக்குள் உள்ள நாடுகளின் செயல்பாட்டை மிகக் குறைவான சட்டங்கள் கட்டுப்படுத்துகின்றன. சர்வதேச ஒப்பந்தங்கள் உள்ளன, ஆனால் விண்வெளி குப்பைகள் மீண்டும் நுழைவதால் ஏற்படும் சேதங்கள் மற்றும் மாசுபாட்டிற்கான பொறுப்பு குறித்து நாடுகளுக்கு தெளிவாக பொறுப்பை வழங்கவில்லை. எனவே, பதிவு செய்யப்பட்ட விண்கலங்களை கடலில் அப்புறப்படுத்துவது மற்ற தரப்பினருக்கு சேதத்தை ஏற்படுத்தும் போது நாடுகள் நடவடிக்கை எடுக்க கடமைப்பட்டுள்ளன. இருப்பினும், கடலில் உள்ள விண்வெளி குப்பைகள் பெரும்பாலும் உரிமை கோரப்படாமல் விடப்படுகின்றன.  
கடல் பாதுகாப்பின் கண்ணோட்டத்தில், கடல் சட்டத்தின் மீதான ஐக்கிய நாடுகளின் மாநாடு, கடல் சட்டம் (LOSC) என்றும் அழைக்கப்படுகிறது, இது அனைத்து மாநிலங்களுக்கும் கடல் சூழலை மாசுபாட்டிலிருந்து பாதுகாக்கும் மற்றும் தடுக்கும் கடமை, அதிகார வரம்பிற்கு வெளியேயும் உள்ளது. எந்த மாநிலத்தின். ஆயினும்கூட, விண்வெளி குப்பைகள் கடல் சுற்றுச்சூழலுக்கு தீங்கு விளைவிப்பதாகக் கருதப்படும் போது மட்டுமே இந்த கட்டுரை நடைமுறைக்குரியது.
# விண்கலக் கல்லறை

## விண்வெளி மாசுகளை அகற்றுதல்

விண்வெளி மாசுகள் என்பன புவியைச் சுற்றி வரும் மனிதனால் உருவாக்கப்பட்ட பொருளின் எந்த வடிவமும் ஆகும். இது இனி ஒரு பயனுள்ள செயல்பாட்டையும் செய்யவியலாத அனைத்துப் பொருட்களையும் உள்ளடக்கும். விண்வெளிக் கழிவு அகற்றலுக்கான பிற பொதுவான கட்டுப்படுத்தப்பட்ட செயல்முறைகள், கலப்பொருட்கள் சிதைவடைய விடுவது, மற்ற பொருட்களுடன் மோதவிடுவது அல்லது அவற்றை வெடிக்கச் செய்வது ஆகும். இதன் விளைவாக சிறிய விண்வெளிச் சிதிலங்கள் உருவாகின்றன. தற்போது, விண்வெளிச் சிதிலங்களை அகற்றுவதற்கான புதிய செயல்முறைகள், புவியைச் சுற்றும் விண்வெளிச் சிதிலங்களின் அதிவேக வளர்ச்சியைக் குறைக்க உருவாக்கப்பட்டு வருகின்றன, அவை வலைகள், காந்தமாக்கப்பட்ட சேகரிக்கும் ஆயுதங்கள் இன்னும் பலவாகும்.
# ஈ. ஆர். சகாதேவன்

**ஈ. ஆர். சகாதேவன்** எதிர்மறை கதைப்பாத்திரங்களில் நடித்த தமிழ்த் திரைப்பட நடிகராவார். ம. கோ. இராமச்சந்திரன், சிவாஜி கணேசன், ஜெமினி கணேசன், எஸ். எஸ். இராஜேந்திரன் ஆகியோர் நடித்த திரைப்படங்களில் இவர் நடித்திருந்தார். 1940, 1950, 1960 ஆகிய காலகட்டங்களில் குறிப்பிடத்தக்க எண்ணிக்கையிலான திரைப்படங்களில் நடித்தவர்.
# ஈ. ஆர். சகாதேவன்

## தொழில் வாழ்க்கை

ஆரம்ப காலங்களில் மேடை நாடகங்களில் நடித்துவந்த இவர், 1937 ஆம் ஆண்டில் வெளியான ராஜசேகரன் ஏமாந்த சோணகிரி எனும் திரைப்படத்தில் அறிமுகமானார். எதிர்மறை கதைப்பாத்திரங்களிலும், துணை கதைப்பாத்திரங்களிலும் நடித்தார்.
# ஈ. ஆர். சகாதேவன்

## நடித்த திரைப்படங்கள்

| 1937 | ராஜசேகரன் ஏமாந்த சோணகிரி | அறிமுகம், முக்கிய கதைப்பாத்திரம் |
| --- | --- | --- |
| 1941 | தயாளன் |  |
| 1943 | தேவகன்யா | சுரவர்மன் |
| 1943 | திவான் பகதூர் |  |
| 1944 | பிரபாவதி | சுனபன் |
| 1947 | ஆயிரம் தலை வாங்கிய அபூர்வ சிந்தாமணி | புரந்தரன் |
| 1948 | லட்சுமி விஜயம் | அரசன் அவந்தி |
| 1949 | இன்பவல்லி |  |
| 1949 | கன்னியின் காதலி | கிதிவர்மன் |
| 1951 | கலாவதி |  |
| 1953 | நால்வர் |  |
| 1954 | மலைக்கள்ளன் | காத்தவராயன் |
| 1954 | கூண்டுக்கிளி | சொக்கலிங்கம் |
| 1955 | குலேபகாவலி |  |
| 1955 | குணசுந்தரி |  |
| 1955 | பெண்ணரசி |  |
| 1955 | காவேரி |  |
| 1956 | ரம்பையின் காதல் | கடவுள் இந்திரன் |
| 1956 | நானே ராஜா |  |
| 1956 | மறுமலர்ச்சி |  |
| 1956 | தாய்க்குப் பின் தாரம் | இரத்தினம் பிள்ளை |
| 1957 | மாயாபஜார் | துசசனா |
| 1957 | அலாவுதீனும் அற்புத விளக்கும் |  |
| 1957 | புதுமைப்பித்தன் | பரக்ராமன் |
| 1957 | மகதலநாட்டு மேரி |  |
| 1957 | மக்களைப் பெற்ற மகராசி | மாயாண்டி |
| 1957 | நீலமலைத் திருடன் | திருடனின் தந்தை |
| 1957 | சக்கரவர்த்தி திருமகள் |  |
| 1958 | பூலோக ரம்பை |  |
| 1958 | நாடோடி மன்னன் | இரத்தினபுரியின் படைத்தலைவன் |
| 1958 | காத்தவராயன் |  |
| 1958 | செஞ்சு இலட்சுமி |  |
| 1958 | பெற்ற மகனை விற்ற அன்னை |  |
| 1958 | செங்கோட்டை சிங்கம் | மலையாண்டி |
| 1959 | சுமங்கலி |  |
| 1959 | தாய் மகளுக்கு கட்டிய தாலி | திருவேங்கடம் |
| 1960 | செஞ்சி இலட்சுமி |  |
| 1961 | ஸ்ரீ வள்ளி | நம்பி ராஜா |
| 1962 | மகாவீர பீமன் | பீமன் |
| 1964 | நால்வர் |  |
| 1965 | வீர அபிமன்யு |  |
| 1966 | மகாகவி காளிதாஸ் | அரசன் |
| 1966 | சரஸ்வதி சபதம் | படைவீரன் |
| 1967 | சீதா |  |
| 1968 | திருமால் பெருமை | சோழ அரசன் |
| 1968 | தில்லானா மோகனாம்பாள் | 'மைனர்' நாகலிங்கம் |
| 1970 | நடு இரவில் |  |
| 1971 | ஆதி பராசக்தி |  |
| 1972 | அகத்தியர் | } |
# டேவிட் வில்லி

**டேவிட் ஜொனாதன் வில்லி** (பிறப்பு: பிப்ரவரி 28, 1990) ஒரு இங்கிலாந்து பன்னாட்டுத் துடுப்பாட்ட வீரர் . அவர் ஒரு இடது கை மட்டையாளரும் பந்து வீச்சாளரும் ஆவார். இவர் இங்கிலாந்து அணியின் முன்னாள் துடுப்பாட்ட வீரரும் சர்வதேச நடுவருமான பீட்டர் வில்லியின் மகன் ஆவார். 2022 இருபது20 உலகக் கோப்பையை வென்ற இங்கிலாந்து அணியில் வில்லி உறுப்பினராக இருந்தார்.
# டேவிட் வில்லி

## தனிப்பட்ட வாழ்க்கை

பாடகியும் பாடலாசிரியருமான கரோலின் வில்லியை நவம்பர் 2016 இல் டேவிட் வில்லி திருமணம் செய்தார்.
# டேவிட் வில்லி

## உள்ளூர்ப் போட்டிகள்

வில்லி கவுண்டி சாம்பியன்ஷிப் பிரிவு இரண்டில் தனது சொந்த கவுண்டி நார்த்தாம்ப்டன்ஷயர்க்காக விளையாடி தனது வாழ்க்கையைத் தொடங்கினார். 2009 பருவகாலத்தில் 19 வயதில் அவருக்கு வாய்ப்பு கிடைத்தது. அவரது முதல் ஆட்டம் லீசெஸ்டர்ஷைருக்கு எதிராக அமைந்தது. ஆண்ட்ரூ ஹாலுடன் ஒரு நல்ல இணைப்பாட்டத்தில் அவர் அறிமுகத்தில் 60 ஓட்டங்கள் எடுத்தார். அவரது முதல் ஒரு நாள் ஆட்டத்தில் மோசமான முறையில் ஆடி ஓட்டமெதுவும் பெறாமல் ஆட்டமிழந்தார். கென்ட்டுக்கு எதிரான அவரது இரண்டாவது முதல் தர போட்டியில் பில் எட்வர்ட்ஸை முன்னங்கால் இடைமறிப்பு முறையில் ஆட்டமிழக்கச் செய்தபோது அவரது முதல் இலக்குக் கிடைத்தது.  
2013 ஆம் ஆண்டில், சர்ரேக்கு எதிரான ஃபிரண்ட்ஸ் லைஃப் இருபது20 இறுதிப் போட்டியில் நார்தாம்ப்டன்ஷையர் 102 ஓட்டங்கள் வித்தியாசத்தில் வெற்றி பெற வில்லி உதவினார். அங்கு அவர் 60 ஓட்டங்கள் எடுத்த பின்னர் கடைசி மூன்று ஆட்டக்காரர்களையும் அடுத்தடுத்த பந்துகளில் ஆட்டமிழக்கச் செய்தது உட்பட 4/9 என்ற பெறுதியைப் பெற்றிருந்தார்.  
19 ஆகஸ்ட் 2015 அன்று, வில்லி 2016 பருவகாலத் தொடக்கத்தில் மூன்று ஆண்டு ஒப்பந்தத்தில் யோர்க்சயரில் சேருவார் என்று அறிவிக்கப்பட்டது. அவர் 1 மே 2016 அன்று ட்ரெண்ட் பிரிட்ஜில் நாட்டிங்ஹாம்ஷைருக்கு எதிராக யோர்க்சஷயர் அணிக்காக அறிமுகமானார்.  
2018 ஐபிஎல் தொடரின் முதல் போட்டியின் போது காயம் அடைந்த கேதர் ஜாதவுக்கு பதிலாக வில்லியை சென்னை சூப்பர் கிங்ஸ் ஒப்பந்தம் செய்தது. காயமடைந்த நியூசிலாந்து சுழற்பந்து வீச்சாளர் மிட்செல் சான்ட்னருக்கு மாற்றாக அவர் தேவைப்பட்டார். 2018 ஐபிஎல் தொடரில் விளையாட அழைக்கப்பட்ட 12வது இங்கிலாந்து வீரர் என்ற பெருமையையும் பெற்றார். 2018 ஐபிஎல் பதிப்பின் போது, லியாம் பிளங்கெட் (டிடிக்காக) மற்றும் அலெக்ஸ் ஹேல்ஸ் (எஸ்ஆர்ஹெச்) ஆகியோருடன் தாமதமாக ஐபிஎல் அழைப்பைப் பெற்ற மூன்று இங்கிலாந்து துடுப்பாட்ட வீரர்களில் இவரும் ஒருவர்.  
2019 ஐபிஎல் பருவகாலத்தில் டேவிட் வில்லியை சென்னை சூப்பர் கிங்ஸ் தக்கவைத்துக் கொண்டது. 2020 ஐபிஎல் ஏலத்திற்கு முன்னதாக அவர் சென்னை சூப்பர் கிங்ஸால் விடுவிக்கப்பட்டார். பிப்ரவரி 2022 இல், அவர் 2022 இந்தியன் பிரீமியர் லீக் போட்டிக்கான ஏலத்தில் ராயல் சேலஞ்சர்ஸ் பெங்களூருவால் வாங்கப்பட்டார்.
# டேவிட் வில்லி

## சர்வதேசப் போட்டிகள்

அவர் 8 மே 2015 அன்று அயர்லாந்திற்கு எதிராக இங்கிலாந்துக்காக ஒருநாள் சர்வதேச அரங்கில் அறிமுகமானார். மழையால் பாதிக்கப்பட்ட அந்தப் போட்டியில் தனது முதல் இலக்கைக் கைப்பற்றினார்.  
வில்லி 23 ஜூன் 2015 அன்று நியூசிலாந்துக்கு எதிரான தொடரில் தனது முதலாவது பன்னாட்டு இருபது20 போட்டியில் விளையாடினார். அவர் 3 இலக்குகளை எடுத்ததுடன் ஆறு ஓட்டங்கள் எடுத்து இங்கிலாந்து வெற்றி பெற உதவினார்.  
2016 உலக இருபது20 தொடரில் வில்லி இங்கிலாந்தின் அனைத்துப் போட்டிகளிலும் விளையாடினார். நியூசிலாந்திற்கு எதிரான அரையிறுதியில், அவர் 1-17 என்ற பெறுதியுடன் இங்கிலாந்து இறுதிப் போட்டிக்கு முன்னேற உதவினார். இறுதிப் போட்டியில் வில்லி நன்றாகப் பந்துவீசி, 3-20 என்ற பெறுதியப் பெற்றாலும், இங்கிலாந்து தோல்வியடைந்து இரண்டாம் இடத்தைப் பிடித்தது. ஐசிசியால் 2016 இருபது20 உலகக் கோப்பைக்கான 'தொடரின் அணியில்' அவர் பெயரிடப்பட்டார்.  
29 ஜூன் 2021 அன்று, இலங்கைக்கு எதிரான தொடக்க ஆட்டத்தில், வில்லி தனது 50வது ஒருநாள் போட்டியில் விளையாடினார். செப்டம்பர் 2021 இல், 2021 ஐசிசி ஆண்கள் இருபது20 உலகக் கோப்பைக்கான இங்கிலாந்து அணியில் வில்லி இடம்பிடித்தார்.
# முப்படியச் சார்பு

கணிதத்தில், **முப்படியச் சார்பு** (*Cubic function*) என்பது <math>f(x)=ax^3+bx^2+cx+d,</math> வடிவிலமைந்த சார்பாகும். அதாவது, மூன்றாம் படி பல்லுறுப்புக்கோவைச் சார்பு. . பல நூல்களில், *குணகங்கள்* , , , மற்றும் ஆகியவற்றை மெய்யெண்களாகக் கொண்டு, ஒரு மெய்யெண் சார்பாக, மெய்யெண் கணத்திலிருந்து மெய்யெண் கணத்திற்கு அல்லது சிக்கலெண் சார்பாக சிக்கலெண் கணத்திலிருந்து சிக்கலெண் கணத்திற்கும் வரையறுக்கப்படுகிறது. வேறு சிலவற்றில் குணகங்களைச் சிக்கலெண்களாகக் கொண்டு மெய்யெண் கணத்திலிருந்து மட்டுமே சிக்கலெண்கள் கணத்திற்கு வரையறுக்கப்படும் சிக்கலெண் சார்பாக எடுத்துக்கொள்ளப்படுகிறது. அதாவது இரண்டாவதில் சார்பின் ஆட்களம் மெய்யெண் கணமாக மட்டுமே இருந்து இணையாட்களம் சிக்கலெண் கணமாக அமைகிறது.  
எனக் கொண்டால் கீழ்வரும் முப்படியச் சமன்பாடு கிடைக்கிறது:  
: <math>ax^3+bx^2+cx+d=0,</math>  
மெய்யெண் குணகங்களைக் கொண்ட முப்படியச் சார்புக்கு ஒன்று அல்லது மூன்று மெய்யெண் மூலங்கள் உண்டு (அவை வெவ்வேறானவையாக இருக்க வேண்டியதில்லை); மெய்யெண் குணகங்களைக் கொண்ட அனைத்து ஒற்றையெண் படியுள்ள அனைத்து பல்லுறுப்புக்கோவைகளுக்கும் குறைந்தபட்சம் ஒரு மெய்யெண் மூலம் இருக்கும்.  
ஒரு முப்படியச் சார்பின் வரைபடம் எப்போதும் ஒரேயொரு வளைவு மாற்றப்புள்ளியைக் கொண்டுள்ளது. இது இரண்டு மாறுநிலைப் புள்ளிகள், ஒரு இடஞ்சார் பெருமம், ஒரு இடஞ்சார் சிறுமம் கொண்டிருக்கலாம்; . இல்லையெனில், ஒரு முப்படியச் சார்பு ஓரியல்பானதாக இருக்கும். முப்படியச் சமன்பாட்டின் வரைபடம் அதன் வளைவுமாற்றப் புள்ளியைப் பொறுத்து சமச்சீராக இருக்கும்; அதாவது, இந்தப் புள்ளியைப் பொறுத்த அரைத் திருப்ப சுழற்சியின்கீழ் வரைபடம் எந்த மாற்றமும் அடையாது.  
முப்படிய இடைக்கணிப்பிற்கு முப்படியச் சமன்பாடு அடிப்டையாக அமையும்.
# முப்படியச் சார்பு

## வரலாறு

, முதலாம், இரண்டாம் வகைக்கெழுகள் (சிவப்பு, நீலம்).]]
ஒரு முப்படியச் சார்பின் மாறுநிலைப் புள்ளிகள் அதன் நிலைப் புள்ளிகள் ஆகும், அதாவது சார்பின் சாய்வு பூச்சியமாக இருக்கும் புள்ளிகள். முப்படியச் சார்பு இன் மாறுநிலைப் புள்ளிகள் பின்வருமாறு வரையறுக்கப்படுகின்றன.  
: இன் வகைக்கெழு <math> 3ax^2 + 2bx + c = 0</math> ஆக உள்ள சமன்பாட்டிலிருந்து பெறப்படும் இன் மதிப்புகளில் மாறுநிலைப் புள்ளிகள் அமையும்.  
மேற்படி இருபடிச் சமன்பாட்டில், இருபடி சூத்திரத்தைப் பயன்படுத்தக் கிடைக்கும் தீர்வுகள்:
: <math>x_\text{critical}=\frac{-b \pm \sqrt {b^2-3ac}}{3a}.</math>  
வர்க்க மூலத்திற்குள் உள்ள குறி, மாறுநிலைப் புள்ளிகளின் எண்ணிக்கையை தீர்மானிக்கிறது.  
- நேர்மமாக இருந்தால், இரண்டு மாறுநிலை புள்ளிகள் உள்ளன, ஒன்று இடஞ்சார் பெருமமாகவும் மற்றது இடஞ்சார் சிறுமமாகவும் இருக்கும்.
- எனில், ஒரேயொரு மாறுநிலைப் புள்ளி மட்டுமே இருக்கும், அது ஒரு வளைவுமாற்றப் புள்ளி
- எனில், (மெய்) மாறுநிலைப் புள்ளிகள் எதுவும் இல்லை.  
பிந்தைய இரண்டு நிகழ்வுகளில், அதாவது, நேர்மமாக இருந்தால், முப்படியச் சார்பு கண்டிப்பாக ஓரியல்புச் சார்பு ஆகும். ( என்பதற்கு எடுத்துக்காட்டாகப் படத்தைக் காணவும்)  
ஒரு சார்பு அதன் வளைவுமாற்றப் புள்ளியில் குழிவுத்தன்மையை மாற்றுகிறது. மேலும் அப்புள்ளியில், சார்பின் இரண்டாவது வகைக்கெழு பூச்சியமாகவும் மூன்றாவது வகைக்கெழு பூச்சியமற்றதாகவும் இருக்கும். எனவே ஒரு முப்படியச் சார்புக்கு எப்போதும் ஒரேயொரு வளைவுமாற்றப்புள்ளி இருக்கும்:
: <math>x_\text{inflection} = -\frac{b}{3a}.</math>
# முப்படியச் சார்பு

## வகைப்பாடு

எல்லா முப்படிய வளைவரைகளும் ஒரு முப்படியச் சார்பைக் குறிக்காவிட்டாலும், ஒரு முப்படியச் சார்பின் வரைபடம் ஒரு முப்படிய வளைவரையாகும்.  
முப்படியச் சார்புகள் நான்கு அளவுருக்களைச் சார்ந்திருந்தாலும், அவற்றின் வரைபடம் மிகக் குறைவான வடிவங்களை மட்டுமே கொண்டிருக்கும். உண்மையில், ஒரு முப்படியச் சார்பின் வரைபடம் எப்போதும் பின்வரும் சார்பின் வரைபடத்தை ஒத்திருக்கும்:  
: <math>y=x^3+px.</math>
# முப்படியச் சார்பு

## சமச்சீர்மை

<math>y=x^3+px,</math> வடிவ முப்படியச் சார்புகளின் வளைவுமாற்றப் புள்ளிகள் ஆதிப்புள்ளியாக இருக்கும். மேலும் இத்தகைய சார்பு இருக்குமென்பதால் ஆதிப்புள்ளியைப் பொறுத்து வரைபடம் சமச்சீர்மையுடையதாகவும் அரைத் திருப்பச் சுழற்சியில் மாற்றமில்லாமலும் இருக்கும். இந்த பண்புகள் வடிவொப்புமையால் மாறாதவையாக இருப்பதால், பின்வருபவை அனைத்தும் முப்படியச் சமன்பாடுகளுக்குப் பொருந்தும்.  
வளைவுமாற்றப் புள்ளியைப் பொறுத்து முப்படியச் சார்பின் வரைபடம் சமச்சீர்மையுடையதாகவும் அரைத் திருப்பச் சுழற்சியில் மாறாதததாகவும் இருக்கும்.
# மூங்கில் வெளவால்

**மூங்கில் வௌவால்கள்** (*Bamboo bat*) என்பது ***தைலோனிக்டெரிசு*** பேரினத்தைச் சேர்ந்த வெசுபர் வௌவால்கள் ஆகும். இந்த பெயர் "திட்டு வௌவால்" என்று மொழிபெயர்க்கப்பட்டுள்ளது, மேலும் மூங்கிலைப் பற்றிக்கொள்ள இந்த வௌவால்களுக்கு உதவும் வகையில் கரங்கள் மற்றும் கால்களில் முடி இல்லாத சதைப்பற்றுள்ள பட்டைகள் இருக்கின்றன.  
இந்த பேரினத்தில் உள்ள சிற்றினங்கள்:  
- பிளைத் மூங்கில் வௌவால், *தைலோனிக்டெரிசு புளுவிதா*
- மலேய மூங்கில் வௌவால், *தைலோனிக்டெரிசு மலேயா*
- சிறிய மூங்கில் வௌவால், *தைலோனிக்டெரிசு பேச்சிபசு*
- குள்ள மூங்கில் வௌவால், *தைலோனிக்டெரிசு பிக்மேயசு*
- பெரிய மூங்கில் வௌவால், *தைலோனிக்டெரிசு ரோபசுதுலா*
- தோங்கின் மூங்கில் வௌவால், *தைலோனிக்டெரிசு தோன்கினென்சிசு*
# டென்சில் சான் கோடின்

**டென்சில் சான் கோடின்** (*Denzil J. Godin*) இந்திய நாட்டின் மருத்துவர் ஆவார். இராம் நாயக்கால் 17 ஆவது உத்தரபிரதேச சட்டமன்றத்தில் பரிந்துரைக்கப்பட்ட ஆங்கிலோ-இந்திய உறுப்பினராக பணியாற்றினார். இலக்னோ கிறிசுதவக் கல்லூரியில் தாவரவியல் துறையில் இணைப் பேராசிரியராகவும் பணியாற்றினார். 2011 ஆம் ஆண்டு இந்திய தாவரவியல் சங்கத்தின் வாழ்நாள் உறுப்பினரானார்.
# டென்சில் சான் கோடின்

## தனிப்பட்ட வாழ்க்கை

1966 ஆம் ஆண்டு ஆகசுடு மாதம் 24 ஆம் தேதியன்று லக்னோவில் டென்சில் பிரான்சிசு சோசப் கோடினுக்கு பிறந்தார். 1997 ஆம் ஆண்டு டென்சில் பிரான்சிசு சோசப் லீனா பி.கோடினை மணந்தார். இவருக்கு இரண்டு மகன்கள் உள்ளனர்.
# வௌவால் ஈ

**வௌவால் ஈ**(*Bat fly*) என்பது வௌவால்களின் வெளிப்புற ஒட்டுண்ணிகளான இருசிறகிப் பூச்சிகள் வரிசையின் சிற்றினங்கள் ஆகும்..நைக்டெரிபிடே மற்றும் இசுட்ரெப்ளிடே வௌவால் ஈக்களின் இரண்டு குடும்பங்கள் ஆகும். வௌவால் ஈக்கள் உலகம் முழுவதும் பரவிக் காணப்படுகின்றன. நைக்டெரிபிடே மற்றும் இசுட்ரெப்ளிடே சிற்றினங்கள் கிப்போசோசுசிடே மற்றும் குளோசினிடே குடும்ப ஈக்களுடன் சேர்ந்து கிப்போபோசுகோய்டியா என்ற மீபெரும் குடும்பத்தின் கீழ் உள்ளன.
# வில்சன் கடற் குருவி

**வில்சன் கடற் குருவி** ( *Wilson's storm petrel* ) என்பது ஓசியானிடிடேயின் குடும்பத்தைச் சேர்ந்த ஒரு சிறிய கடற்பறவை ஆகும். உலகின் மிகுந்த அளவில் காணப்படும் பறவை இனங்களில் இதுவும் ஒன்றாகும். முதன்மையாக இது தெற்கு அரைக்கோளத்தில் உள்ள கடற்பகுதியில் பரவலாக காணப்படுகின்றது. இவை கோடையில் வடக்கு அரைக்கோளம் நோக்கி வருகின்றன. உலக அளவில் இவற்றின் எண்ணிக்கை 2022 இல் 8 முதல் 20 மில்லியன் என்ற எண்ணிக்கையில் இருப்பதாக மதிப்பிடப்பட்டுள்ளது. 2010 இல் இது 12-30 மில்லியனாக மதிப்பிடப்பட்டது. 1998 புத்தகம் 50 மில்லியனுக்கும் அதிகமான இணைகளாக இவற்றின் எண்ணிக்கையை மதிப்பிட்டுள்ளது. இதற்கு ஸ்காட்டிஷ்-அமெரிக்க பறவையியலாளர் அலெக்சாண்டர் வில்சனின் நினைவாக பெயர் இடப்பட்டது. *ஓசியானைட்ஸ்* என்ற இனப் பெயரானது டெதிசின் மூவாயிரம் மகள்களான தொன்ம ஓசியானிட்களைக் குறிக்கிறது. இதன் இனப் பெயர் இலத்தீன் சொல்லான *ஓசியனஸ்*, ("கடல்") என்பதிலிருந்து வந்தது.
# வில்சன் கடற் குருவி

## விளக்கம்

வில்சனின் கடற் குருவி ஒரு சிறிய பறவை ஆகும். இது 16–18.5 செமீ (6.3–7.3 அங்குலம்) நீளமும், 38–42 செமீ (15–16.5 அங்குலம்) இறக்கையுடன் சேர்த்த அகலம் கொண்டது. இது ஐரோப்பிய கடற் குருவியை விட சற்றே பெரியது. இதன் விழப்படலமும், அலகும் கருப்பாக இருக்கும். கால் விரல்கள் கருப்பு நிறமுள்ளவை. விரல்களை பிணைத்திருக்கும் சவ்வு மஞ்சள் நிறத்தில் இருக்கும். இதன் இறகுகள் அடற் பழுப்பு நிற்றத்தில் இருக்கும். ஆனால் பிட்டத்தை ஒட்டிய வால் பகுதியும், இறக்கையின் பக்கவாட்டுப் பகுதியிலும் வெண்மையாக இருக்கும். இப்பறவை பறக்கும்போது அதன் கால்கள் வாலைத் தாண்டி நீண்டிருக்கும். இனப்பெருக்கத்திற்கு முந்தைய வயதில் உள்ள இப்பறவைகளின் கால்விரல்களுக்கு இடையே உள்ள மஞ்சள் நிற சவ்வானது கருப்பு புள்ளிகளுடன் இருக்கும்.
# வில்சன் கடற் குருவி

## பரவலும் வாழ்விடமும்

தெற்கு அரைக்கோளத்தின் கோடை காலத்தில் இந்த இனப் பறவைகள் அண்டார்டிக் கடற்கரையோரங்கள் மற்றும் தெற்கு செட்லேண்ட் தீவுகள் போன்ற அருகிலுள்ள தீவுகளில் இனப்பெருக்கம் செய்கிறன்றன. இவை ஆண்டின் பிற்பகுதியை கடலில் ஓய்வெடுத்து கழிக்கின்றன. தெற்கு அரைக்கோளத்தில் குளிர்காலம் நிலவும் காலத்தில் வடக்கு பெருங்கடல்களை நோக்கி நகர்கிறது. இவற்றை தென்னிந்திய கடற்கரை சார்ந்த கடல் பகுதியில் அரியதாகவே காணமுடியும். தென்மேற்கு பருவ மழை பெய்யும்போது வலசை வரும் இவை மேற்கு கடற்கரையை நெருங்கி வருகின்றன. இப்பறவைகள் பசிபிக் பெருங்கடலை விட வடக்கு அத்திலாந்திக்கில் மிகவும் பொதுவாக காணப்படுகின்றன.  
தென் துருவ தீவுகளில் இவை இனப்பெருக்கம் செய்கின்றன. இதனால் வில்சன் கடற் குருவியை தரைப்பரப்பில் இருந்து பார்ப்பதற்கு அரிதான பறவையாக உள்ளது. கடுமையான புயல்களின் போது மட்டுமே இந்த இனப் பறவைகள் நிலப்பகுதிகளுக்குள் தள்ளப்படுகின்றன.
# வில்சன் கடற் குருவி

## நடத்தையும் சூழலியலும்

வில்சன் கடற் பறவை கடல் மேற்பரப்பில் தாழ்வாகப் பறக்கிறது மேலும் கடல் மேற்பரப்பில் இருந்து மிதவைவாழி உணவுப் பொருட்களை எடுக்கும்போது நீர் மேற்பரப்பில் தாவித் தாவி பறக்கும் பழக்கத்தைக் கொண்டுள்ளது. ஐரோப்பிய கடற் குருவிகளைப் போலவே, இவை மிகவும் கூட்டமாக காணப்படுகின்றன. மேலும் கப்பல்கள் மற்றும் மீன்பிடி படகுகளையும் பின்தொடரும். இவை முக்கியமாக கடல் மேற்பரப்பில் உள்ள மிதவைவாழிகளான முதுகெலும்பற்ற உயிரினங்களை உணவாக கொள்கின்றன. அரிதாகவே இரையைப் பிடிக்க கடல் மேற்பரப்பிற்குக் கீழே மூழ்கும். இருப்பினும் இவை சில நேரங்களில் தூண்டில்மீன் குடும்பத்தில் 3-8 செ.மீ நீளமுள்ள மீன்களை பிடித்து உண்ணும்.  
சராசரியாக 40 கிராம் கொண்ட, இவையே அண்டார்டிக் பகுதியில் இனப்பெருக்கம் செய்யும் சிறிய வெப்ப இரத்த விலங்கு ஆகும். இவை கடலுக்கு அருகில் உள்ள தீவுப் பகுதிகளில் பல்லாயிரக் கணக்கில் கூடி பாறை இடுக்குகளில் அல்லது மென்மையான தரையில் சிறிய துளைகளில் கூடு கட்டி ஒற்றை வெள்ளை முட்டையை இடும். அண்டார்டிக்கில், சில நேரங்களில் இவற்றின் கூடு அல்லது குஞ்சுகள் பனிப்பொழிவு ஏற்பட்டு அழிவுக்கு உள்ளாகலாம். பெரிய கடல் புறாக்கள் மற்றும் ஸ்கூவாக்களால் வேட்டையாடப்படுவதில் இருந்து தப்பதற்காக இந்த கடற் குருவிகள் இனப்பெருக்கம் செய்யும் இடங்களுக்கு இரவு நேரத்தில் மட்டும் செல்லும். மேலும் தெளிவான நிலவொளி இரவுகளில் தரையிறங்குவதைத் தவிர்க்கும். பெற்றோர்கள் இருவரும் கூடுகளை பராமரித்து, தங்களின் ஒற்றை குஞ்சுக்கு உணவளிக்கின்றன. குஞ்சுகள் பசியுடன் இருக்கும் போது மிகவும் தீவிரமாக உணவுக்காக கத்தும். குஞ்சுகள் சுமார் 60 நாட்கள் கூட்டில் இருக்கும். குஞ்சுகளுக்கு உணவாக கிரில், மீன், ஆம்பிபோட்கள் ஆகியவை கொடுக்கபடுகின்றன. பறவை பெற்றோர் தங்கள் கூட்டுத் துளைகள், இடுக்குகளை இருட்டில் அடையாளம் காணும் திறன் கொண்டுள்ளன.  
அண்டார்டிகாவில் இவற்றின் எண்ணிக்கை குறித்த மதிப்பீடுகளின் படி 10 <sup>5</sup> மற்றும் 10 <sup>6</sup> ஜோடிகளுக்கு இடையில் இருப்பதாக மதிப்பிடுகின்றன. அதன் பெரிய வாழிடப் பரப்பினால் வில்சன் கடற் குருவியானது பன்னாட்டு இயற்கை பாதுகாப்பு செம்பட்டியலில் தீவாய்ப்பு கவலை குறைந்த இனமாக மதிப்பிடப்பட்டுள்ளது.
# மலாயா மேற்கு கடற்கரை தொடருந்து வழித்தடம்

**மலாயா மேற்கு கடற்கரை தொடருந்து வழித்தடம்**, (மலாய்: *Laluan Kereta Api Pantai Barat*; ஆங்கிலம்: *KTM West Coast Railway Line* (**WCRL**); சீனம்: 西海岸鐵路線); என்பது மலேசியா பெர்லிஸ் மாநிலத்தில்; மலேசியா-தாய்லாந்து எல்லைக்கு அருகில் உள்ள பாடாங் பெசார் தொடருந்து நிலையத்திற்கும் சிங்கப்பூர், உட்லேண்ட்ஸ் தொடருந்து சோதனைச் சாவடிக்கும் இடையிலான தொடருந்து வழித்தடம் ஆகும்.  
இந்த வழித்தடம் மேற்குக் கடற்கரை தொடருந்து பாதை என்றும் அழைக்கப்படுகிறது; ஏனெனில், தீபகற்ப மலேசியாவின் மேற்கு கடற்கரையில் உள்ள அனைத்து மாநிலங்களுக்கும் இந்த வழித்தடம் சேவை செய்வதால் அவ்வாறு அழைக்கப்படுகிறது.
# மலாயா மேற்கு கடற்கரை தொடருந்து வழித்தடம்

## பொது

1,151-கி.மீ. நீளம் கொண்ட இந்த வழித்தடம், கிழக்குக் கடற்கரை தொடருந்து வழித்தடத்தை (*East Coast Railway Line*) விட பரபரப்பானது. ஏனெனில் இந்த வழித்தடம், கேடிஎம் இடிஎஸ் சேவைகள் (*KTM ETS*); கேடிஎம் இண்டர்சிட்டி KTM Intercity சேவைகள்; பன்னாட்டு எக்சுபிரஸ் சேவைகள் (*International Express*); கிள்ளான் பள்ளத்தாக்கு, பினாங்கு பெருநகரம் (*Greater Penang Conurbation*) ஆகிய பகுதிகளில் கேடிஎம் கொமுட்டர் (*KTM Komuter*) சேவைகள்; சரக்குச் சேவைகள் போன்ற பல்வேறு தொடருந்துச் சேவைகளைக் கையாளுகிறது.  
இந்த வழித் தடத்தில், 759&nbsp;கி.மீ. நீளத்திற்கு மின்மயமாக்கப்பட்ட இரட்டைத் தடங்கள் உள்ளன.
# மலாயா மேற்கு கடற்கரை தொடருந்து வழித்தடம்

## பொது

### முக்கிய நிலையங்கள்

-
-
-
-
-
-
-
- (**கோலாலம்பூர் சென்ட்ரல்**) (**கேஎல் சென்ட்ரல்**)
-
-
- ஜொகூர் பாரு சென்ட்ரல் (**ஜேபி சென்ட்ரல்**) (**லார்க்கின் சென்ட்ரல்**)
# மலாயா மேற்கு கடற்கரை தொடருந்து வழித்தடம்

## வரலாறு

மலாயா மேற்கு கடற்கரை தொடருந்து வழித்தடம் ஜூன் 1, 1885-இல் தைப்பிங்-போர்ட் வெல்ட் வழித்தடம் Taiping–Port Weld Line திறப்புடன் உருவாக்கப்பட்டது. 1932-இல் இந்த மேற்கு கடற்கரை தொடருந்து வழித்தடம் சிங்கப்பூர் வரை திறக்கப்பட்டது. அதன் பின்னர் அதன் சேவைகள் தீபகற்ப மலேசியாவின் மேற்குக் கடற்கரை முழுவதும் பரவியது.  
அடுத்த நிலையில் மலேசியா-தாய்லாந்து எல்லையில் உள்ள வரை பரவின. கரையோரத் துறைமுகங்களை ஈயச் சுரங்கப் பகுதிகளுடன் இணைக்கும் கிளை வழித்தடங்களை அமைத்தன் மூலம் மேலும் அதன் செயல்பாடுகள் பெருகின. அதன் பின்னர் தீபகற்ப மலேசியாவின் மேற்குக் கடற்கரை மாநிலங்களின் உட்பகுதியில் செல்லும் வழித்தடங்கள் மூலம் பிரதான வழித்தடம் படிப்படியாக இணைக்கப்பட்டது.
# மலாயா மேற்கு கடற்கரை தொடருந்து வழித்தடம்

## சேவைகள்

மேற்கு கடற்கரை தொடருந்து வழிதடத்தின் சேவைகள்:  
- [[கேடிஎம் இண்டர்சிட்டி|]]
- [[கேடிஎம் இண்டர்சிட்டி|]] - நிலையத்தில் இருந்து ஜொகூர் பாரு சென்ட்ரல் வரையில்
- <small> மற்றும் ஜொகூர் பாரு சென்ட்ரல் இடையிலான சேவை; மேற்குக் கடற்கரை வழித்தடத்தின் ஒரு பகுதியாகும். மற்றும் இடையிலான சேவை; கிழக்கு கடற்கரை வழித்தடத்தின் ஒரு பகுதியாகும்.</small>
- [[கேடிஎம் இண்டர்சிட்டி|]] - >>> ஜொகூர் பாரு சென்ட்ரல்
- [[கேடிஎம் இண்டர்சிட்டி|]] - ஜொகூர் பாரு சென்ட்ரல் >>> உட்லேண்ட்ஸ் தொடருந்து சோதனைச் சாவடி  
-
- (முக்கிய நிலையங்களில் மட்டுமே நிறுத்தப்படும் அதிவிரைவு சேவை; இலவச அருகலை (Wi-Fi), உணவு; மற்றும் ஒற்றை இருக்கைகளுடன் வணிக வகுப்பிற்கு மேம்படுத்தப்பட்ட 6 பெட்டிகள்)
- >>>
- >>>
- (அனைத்து முக்கிய நிலையங்கள்; சில சிறிய நிலையங்களில் நிறுத்தம்)
- >>>
- >>>
- >>>
- (அனைத்து நிலையங்களிலும் நிறுத்தம்)
- >>>  
-
- - >>> தம்பின்
- - >>>
- - >>> இசுக்கை பார்க்
- - >>>
- - >>>
# சாவித்திரன்

ரிக் வேதம் மூன்றாம் மண்டலத்தில் (RV 3.62.10) காயத்ரி மந்திரம் பற்றி உள்ளது. ரிக் வேதத்த்தின் 35வது மந்திரத்தில் சாவித்திரன் குறித்து விளக்கமாக கூறப்பட்டுள்ளது. இந்த மந்திரத்தில் சாவித்ர் ஒரு புரவலர் தெய்வமாக உருவகப்படுத்தப்படுகிறது. ரிக்வேதத்தின் பதினொரு முழு மந்திரங்களிலும் மற்றும் பிற வேதங்களிலும் சாவித்திரன் கொண்டாடப்படுகிறார். வேத மந்திரங்களில் சாவித்ரன் பெயர் மொத்தம் 170 முறை குறிப்பிடப்பட்டுள்ளது.  
வேத கால முடிவில் சாவித்ரன் தேவதையின் வழிபாடு இந்துக் கடவுள் பட்டியலிலிருந்து மறைந்தாலும், நவீன இந்து சமயத்தில் சாவித்திரன், காயத்ரி எனும் பெண் தெய்வத்தின் பெயரில் வணங்கப்படுகிறார்.
# சாவித்திரன்

### தோற்றம்

சாவித்திரன் தேவதை அழகிய, பரந்த, தங்கக் கரங்கள் உடையவர். இவருக்கு இனிமையான நாக்கும், பொன்னிற கண்களும், மஞ்சள் நிற முடி மற்றும் பளபளப்பான ஆடையை அணிந்தவர். இத்தேவதை சூரிய பகவான், அக்னி பகவான் மற்றும் இந்திரனுடன் தொடர்புடையவர். சாவித்ரன் எல்லா வடிவங்களையும் ஏற்கும் திறன் கொண்டவனாக இருப்பது போலவே, சர்வ ரூபமான தங்க அச்சு கொண்ட தங்கத் தேர் உடையவன். சாவித்திரனின் தேர் குதிரைகளால் இழுக்கப்படுகிறது. இவர் அதிகாலை சூரியோதயத்திற்கும், மாலை சூரிய அஸ்தமனத்திற்கும் அதிதேவதை ஆவார். இவர் காற்று, வானம் மற்றும் பூமி, உலகம், பூமியின் இடைவெளிகள் மற்றும் சொர்க்கத்தை ஒளிரச் செய்கிறார்.
# சாவித்திரன்

### பணிகள்

12 ஆதித்தர்களில் ஒருவர்களான சூரியன் மற்றும் பூஷணைப் போன்று சாவித்திரன் அசையும் மற்றும் நிலையானவற்றின் அதிபதி ஆவர். சாவித்ர் ஒரு கருணையுள்ள தெய்வம். அவர் அனைத்து உயிரினங்களின் பாதுகாவலராக செயல்படுகிறார். இவர் சொர்க்க லோகத்தையும், முன்னோர் உலகத்தையும் பாதுகாக்கிறார்.
# சாவித்திரன்

## இதனையும் காண்க

- ஆதித்தர்கள்
- காயத்ரி
- காயத்ரி மந்திரம்
- சந்தியா வந்தனம்
# அலுமினியம் சயனைடு

**அலுமினியம் சயனைடு** (*Aluminium cyanide*) Al(CN)<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். ஓர் உலோக சயனைடாக வகைப்படுத்தப்படும் இது வெண்மை நிறத்தில் திண்மமாகக் காணப்படுகிறது. அலுமினியம் சயனைடு நீராற்பகுப்புக்கு உட்படும்போது அலுமினியம் ஐதராக்சைடையும் ஐதரசன் சயனைடையும் கொடுக்கிறது.
# அலுமினியம் சயனைடு

## தயாரிப்பு

அலுமினியம் சயனைடு முதன்முதலில் 1924 ஆம் ஆண்டில் அதன் அம்மோனியேட்டாக Al(CN)<sub>3</sub>·5NH<sub>3</sub> தயாரிக்கப்பட்டது. இதற்காக அலுமினியம் உலோகத்துடன் பாதரசம்(II) சயனைடு ஆகியவை வினைபுரியச் செய்யப்பட்டன. நீராற்பகுப்பை தடுப்பதற்காக வினை கலவையுடன் திரவ அம்மோனியாவும் சேர்க்கப்பட்டது.
# இந்திய விண்வெளி ஆய்வு நிறுவனத் திட்டங்களின் பட்டியல்

இந்திய விண்வெளி ஆய்வு நிறுவனம் (ISRO) ஆதித்யா, ககன்யான், செவ்வாய் சுற்றுகலன் திட்டம், சந்திரயான் உட்பட 116 விண்கலப் பயணங்கள், 86 ஏவுதல் பணிகளைத் திட்டமிட்டுள்ளது.
# இந்திய விண்வெளி ஆய்வு நிறுவனத் திட்டங்களின் பட்டியல்

## திட்டங்கள்

இவை அனைத்தும் முடிக்கப்பட்ட முனைவுகள் ஆகும்.
# இந்திய விண்வெளி ஆய்வு நிறுவனத் திட்டங்களின் பட்டியல்

## திட்டங்கள்

### நிலாத் திட்டங்கள்

| சந்திரயான் திட்டம் | சந்திரயான்-1 | 22 அக்டோபர் 2008 | 28 ஆகத்து 2009 | சந்திரயான்-1 இந்தியாவின் முதல் நிலாத் தேட்டம் ஆகும். இது இந்திய விண்வெளி ஆராய்ச்சி நிறுவனத்தால் 22 அக்டோபர் 2008 அன்று ஏவப்பட்டது, ஆகத்து 2009 வரை இயக்கப்பட்டது. இந்த பயணத்தில் ஒரு சந்திர சுற்றுப்பாதை மற்றும் ஒரு தாக்கம் ஆகியவை அடங்கும். சந்திரனை ஆராய்வதற்காக இந்தியா தனது சொந்த தொழில்நுட்பத்தை ஆராய்ச்சி செய்து மேம்படுத்தியதால், இந்தப் பணி இந்தியாவின் விண்வெளி திட்டத்திற்கு ஒரு பெரிய ஊக்கமாக இருந்தது. இந்த விண்கலம் 8 நவம்பர் 2008 அன்று நிலா வட்டணையில் வெற்றிகரமாகச் செலுத்தப்பட்டது |
| --- | --- | --- | --- | --- |
| சந்திரயான்-2 | 22 ஜூலை 2019 | ஆர்பிட்டர் செயல்பாட்டு; தரையிறங்கும் இறுதி கட்டத்தில் கட்டுப்பாட்டை இழந்ததால் நிலவின் மேற்பரப்பில் தரையிறங்கியது. | சந்திரயான்-2 சத்தீசு தவான் விண்வெளி மையத்தில் உள்ள இரண்டாவது ஏவுதளத்தில் இருந்து 22 ஜூலை 2019 அன்று பிற்பகல் 2.43 இசீநே (09:13 ஒபொநே) மணிக்கு புவி ஒத்தியங்கும் செயற்கைக்கோள் ஏவூர்தி மார்க் III (GSLV Mk III) மூலம் நிலாவுக்கு ஏவப்பட்டது. திட்டமிடப்பட்ட வட்டணை 169.7 புவியண்மையைக் கொண்டுள்ளது&nbsp;கிமீ மற்றும் 45475 புவிச்சேய்மை&nbsp;கி.மீ ஆகும். இது இந்தியாவில் உருவாக்கப்பட்ட நிலா சுற்றுகலன், தரையிறங்கி, தரையூர்தி ஆகியவற்றைக் கொண்டுள்ளது. நிலவு நீரின் இருப்பிடம், கனிமப் ப்ரவலினை வரைபடமாக்குவதே முதன்மை அறிவியல் நோக்கமாகும். | } |
# இந்திய விண்வெளி ஆய்வு நிறுவனத் திட்டங்களின் பட்டியல்

## திட்டங்கள்

### கோளிடைத் திட்டங்கள்

| செவ்வாய் சுற்றுகலன் திட்டம் | 5 நவம்பர் 2013 | 2 அக்டோபர் 2022 | செவ்வாய் சுற்றுகலன் திட்டம்(எம்ஓஎம்) அல்லது மங்கள்யான்: இது 24 செப்டம்பர் 2014 முதல் செவ்வாய்க் கோளைச் சுற்றி வரும் ஒரு விண்கலமாகும் . இது இந்திய விண்வெளி ஆராய்ச்சி நிறுவனத்தால் ( இசுரோ) நவம்பர் 5, 2013 அன்று ஏவப்பட்டது. இது இந்தியாவின் முதல் கோள்களுக்கு இடையேயான திட்டமாகும், மேலும் சோவியத் விண்வெளி திட்டம் நாசா, ஐரோப்பிய விண்வெளி முகமைக்குப் பிறகு செவ்வாய்க் கோளை அடைந்த நான்காவது விண்வெளி நிறுவனமாக இசுரோ மாறியுள்ளது. செவ்வாய் கோளின் வட்டணையை அடைந்த முதல் ஆசிய நாடு இந்தியா; முதல் முயற்சியிலேயே உலகிலேயே வெற்றிகண்ட முதல் நாடும் ஆகும். | } |
| --- | --- | --- | --- | --- |
# இந்திய விண்வெளி ஆய்வு நிறுவனத் திட்டங்களின் பட்டியல்

## திட்டங்கள்

### வானியல் முனைவுகள்

| ஆசுட்டிரோசாட் | 28 செப்டம்பர் 2015 | செப்டம்பர் 2022 இல் முடிந்தது | வானியற் செயற்கைக்கோள் அல்லது ஆசுட்டிரோசாட் என்பது இசுரோவால் 28 செப்டம்பர் 2015 அன்று ஏவப்பட்ட முதல் இந்திய வானியல் செயற்கைக்கோள் முனைவுப்பணியாகும். இது X-கதிர், புற ஊதாக் கதிர் அலைப்பட்டைகளில் ஒரே நேரத்தில் வான் பொருட்கள், அண்டக்கதிர் வாயில்களின் பல அலைநீள நோக்கீடுகளை நிகழ்த்த ஏவிய விண்கல நோக்கீட்டகமாகும். இது சூரிய மைய வட்டணையில் 7 ஆண்டுகள் செயல்பட்டது.ஈதில் அஐந்த அறிவியல் கருவிகளாக, (3500–6000 Å. . . ), புற ஊதா (1300–op Å...), மென், வன் எக்சுக்கதிர் அணிகள் (0.5–8 கிஎவோ; 3–80 கிஎவோ). இதன் சிறப்பு, கட்புல, புற ஊதா, மென், வன் X-கதிர் பகுதிகள் என விரிவடையும் அதன் பரந்த கதிர்நிரல் நெடுக்கம் ஆகும். | } |
| --- | --- | --- | --- | --- |
# யூரோப்பியம்(III) தெலூரைடு

**யூரோப்பியம்(III) தெலூரைடு** (*Europium(III) telluride*) Eu<sub>2</sub>Te<sub>3</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். யூரோப்பியத்தின் தெலூரைடு சேர்மமான இதில் யூரோப்பியம் +3 என்ற ஆக்சிசனேற்ற நிலையில் உள்ளது. கனசதுரக் கட்டமைப்பு படிகங்களாக யூரோப்பியம்(III) தெலூரைடு தோன்றுகிறது. ஈய தெலூரைடில் இது மட்டுப்படுத்தப்பட்ட கரைதிறனைக் கொண்டுள்ளது. ஒரு திண்ம கரைசலை உருவாக்குகிறது.
# இந்தியத் தாவரவியல் சங்கம்

**இந்தியத் தாவரவியல் சங்கம்** (*Indian Botanical Society*) என்பது இந்தியாவின் தாவரவியலாளர்களுக்கான தேசிய சங்கமாகும். இது 1920-ல் நிறுவப்பட்டது.  
சங்கத்தின் செயல்பாடுகளில் விரிவுரைகள், ஆய்வுகூட்டங்கள், கள பயணங்கள், களத் திட்டங்கள் மற்றும் பல்வேறு பகுதிகளில் பணிபுரியும் தாவரவியலாளர்களிடையே தகவல் பரிமாற்றத்திற்கான வருடாந்திர சமூகக் கூட்டம் நடத்துவது உள்ளிட்டவை அடங்கும்.
# இந்தியத் தாவரவியல் சங்கம்

## தோற்றம்

1920ஆம் ஆண்டு சனவரியில் நாக்பூர் கூட்டத்தில் இந்திய அறிவியல் சங்கத்தின் தாவரவியல் பிரிவு நிறைவேற்றிய தீர்மானத்தின் அடிப்படையில் இந்தியத் தாவரவியல் சங்கம் தொடங்கப்பட்டது. இந்த தீர்மானத்தை நடைமுறைப்படுத்துவதற்காக அமைப்பு ரீதியான குழு ஒன்று உருவாக்கப்பட்டது. இந்தக் குழுவில் கொல்கத்தா பல்கலைக்கழக அறிவியல் கல்லூரியின் மறைந்த பி. புருல், கோயம்புத்தூர் வேளாண்மைக் கல்லூரியின் மறைந்த ராய் பகதூர் கே. ரங்காச்சாரியார், மறைந்த ராய் பகதூர் பேராசிரியர் ஷிவ் ராம் காஷ்யப், லாகூர் அரசு கல்லூரி, மறைந்த பேராசிரியர் பீர்பால் சாகனி, வாரணாசி பனாரசு இந்து பல்கலைக்கழகம், முனைவர் டபிள்யூ. பர்ன்சு, புனா வேளாண்மைக் கல்லூரி ஆகியோர் உறுப்பினர்களாகவும் அலகாபாத் எவிங் கிறிசுடியன் கல்லூரி பேராசிரியர் வின்பில்ட் டட்ஜியன் தலைவராகவும் செயல்பட்டனர்.  
அக்டோபர் 1920-ல், இக்குழு இந்தியாவில் இருக்கும் தாவரவியலாளர்களுக்குக் கடிதம் ஒன்றை அனுப்பியது. இந்த புதிய சமூகத்தின் நியமன உறுப்பினராக அவர்களை அழைத்தது. சங்கத்தை நிறுவுவதற்கு 25 உறுப்பினர்கள் போதுமானதாக கருதப்படுவார்கள் என்றும், இந்த எண்ணிக்கையை எட்டியவுடன் நிர்வாகிகள் தேர்ந்தெடுக்கப்பட வேண்டும் என்றும் ஒப்புக்கொள்ளப்பட்டது. இந்த அழைப்பிற்கான பதில் உடனடியாகவும் இதயப்பூர்வமாகவும் இருந்ததால், சங்கத்தின் அலுவலகப் பொறுப்பாளர்களுக்கான தேர்தலும் நடைபெற்றது. திசம்பர் 6, 1920-ல் தேர்தல் முடிந்ததும், சங்கம் முறையாக ஒழுங்கமைக்கப்பட்டதாக அறிவிக்கப்பட்டது. மேலும் செயல் குழுவின் பணி நிறைவுற்றது.  
இந்தியத் தாவரவியல் சங்கம் நாட்டின் ஏதாவது ஒரு பல்கலைக்கழகத்தில் தன் வருடாந்திர அமர்வை நடத்துகிறது. இங்கு அறிவியலாளர்கள், தாவரவியலாளர்கள், தாவரவியல் துறையில் ஏற்பட்ட முன்னேற்றங்கள்/பாதகங்கள் குறித்து தங்கள் கருத்துக்களை முன்வைக்கின்றனர்.
# இந்தியத் தாவரவியல் சங்கம்

## வெளியீடுகள்

இந்தியத் தாவரவியல் ஆய்விதழ் (பின்னர் இந்தியத் தாவரவியல் சங்கத்தின் ஆய்விதழ்), பேராசிரியர் பைசனின் முன்முயற்சியின் கீழ் தொடங்கப்பட்டது.
# இந்தியத் தாவரவியல் சங்கம்

## மேலும் பார்க்கவும்

- இந்தியத் தாவரவியல் அளவாய்வு
# ஜானேசுவர் மிசுரா பூங்கா

**ஜானேசுவர் மிசுரா பூங்கா** (*Janeshwar Mishra Park*) என்பது இந்தியாவின் இலக்னோவில் உள்ள கோமதி நகரில் செயல்படும் நகர்ப்புற பூங்கா ஆகும். இப்பூங்காவிற்கு, சமாஜ்வாதி கட்சியைச் சேர்ந்த மறைந்த அரசியல்வாதி ஜானேசுவர் மிசுராவின் நினைவாக இது பெயரிடப்பட்டது.
# ஜானேசுவர் மிசுரா பூங்கா

## வரலாறு

உத்தரப் பிரதேச<nowiki/>அன்றைய முதல்வர் அகிலேஷ் யாதவ் (2012-2017 அமர்வு) 6 ஆகத்து 2012 அன்று பூங்காவிற்கு அடிக்கல் நாட்டினார். சமாஜ்வாதி கட்சித் தலைவர் முலாயம் சிங் யாதவின் கனவுத் திட்டமாக இந்த பூங்கா இருந்தது. யாதவ் தனது மகனும் உ.பி. முதல்வருமான அகிலேஷ் யாதவிடம் ஜானேசுவர் மிசுராவின் பெயரில் ஒரு பூங்காவை அர்ப்பணிக்கச் சொன்னார். இது 168 கோடி ($276,026.668) செலவில் உருவாக்கப்பட்டது. இந்த பூங்கா லண்டனில் உள்ள ஹைட் பூங்கா மாதிரியாக வடிவமைக்கப்பட்டது.
# ஜானேசுவர் மிசுரா பூங்கா

## அம்சங்கள்

கட்டிடக்கலை மற்றும் மேம்பாட்டிற்கான வரைபடத்தை புது தில்லியில் உள்ள புகழ்பெற்ற திட்டமிடல் மற்றும் கட்டிடக்கலைப் பள்ளி உருவாக்கியுள்ளது. பூங்காவில் நீண்ட வளைந்த நடைபாதை உள்ளது. மிதிவண்டி உள்ளிட்ட வாகனங்களை நிறுத்தும் வசதியுடன் இயங்கும் பிரத்தியேக மிதிவண்டி வழித்தடம் உள்ளது. மேலும், தொழில்முறை விளையாட்டு வீரர்கள் பயன்படுத்தக்கூடிய மென்னோட்ட தடமும் உள்ளது.  
பூங்கா பின்வரும் அம்சங்களைக் கொண்டுள்ளது:  
- பூங்கா முழுவதும் பசுமையான பகுதி
- ஏரிகள்
- விளையாட்டு மையம் மற்றும் விளையாட்டு மைதானம்
- உடற்பயிற்சி கூடம்
- மிதிவண்டி பாதை
- மெதுவோட்ட பாதை
- கேளிக்கைப் பூங்கா
- புல்வெளிகள்
- கொண்டோலா
- மழை நீர் சேகரிப்பு மூலம் செயல்படும் நீர்நிலைகள்
- பூங்கா மின் பயன்பாட்டிற்கான சூரிய சக்தி அமைப்பு
# தாராதேவி இரயில் நிலையம்

**தாராதேவி இரயில் நிலையம்** (*Taradevi railway station*) இந்தியாவின் இமாச்சல பிரதேசத்தில் உள்ள சிம்லா மாவட்டத்தில் அமைந்துள்ள ஒரு சிறிய இரயில் நிலையம் ஆகும். இந்த நிலையம் யுனெசுகோவின் உலக பாரம்பரிய தளமான கால்கா-சிம்லா தொடர்வண்டிப்பாதையில் அமைந்துள்ளது. சராசரி கடல் மட்டத்திலிருந்து 1,849 மீட்டர் (6066 அடி) உயரத்தில், சிம்லாவிலிருந்து 8 கி.மீ. தொலைவிலும் கல்காவிலிருந்து 81 கி.மீ. தொலைவிலும் தாராதேவி இரயில் நிலையம் அமைந்துள்ளது.  
அம்பாலா இரயில்வே கோட்டத்தின் அதிகார வரம்பிற்கு உட்பட்டு டிவிஐ என்ற குறியீட்டுடன் தாராதேவி இரயில் நிலையம் இயங்குகிறது.  
மாதா தாரா தேவியிலிருந்து இரயில் நிலையத்திற்கு இந்த பெயர் வந்தது. சங்கட் மோச்சன் மற்றும் தாரா தேவி கோவில்கள் இந்த நிலையத்திற்கு அருகில் அமைந்துள்ளன. மூன்றாவது நீளமான சுரங்கப்பாதை (எண்.91) 992 மீட்டர் (3,255 அடி) இந்த நிலையத்தின் சிம்லா முனையில் அமைந்துள்ளது.
# தாராதேவி இரயில் நிலையம்

## முக்கிய இரயில்கள்

- கால்கா சிம்லா குறுகிய பாதை பயணிகள் இரயில்
- கால்கா சிம்லா இரயில் நீராவி இயந்திரம்
- சிவாலிக் விரைவு இரயில்
- சிம்லா கால்கா பயணிகள் இரயில்
# ஜானேசுவர் மிசுரா

**ஜானேசுவர் மிசுரா** (5 ஆகத்து 1933– 22 சனவரி 2010) என்பவர் சமாஜ்வாதி கட்சியைச் சேர்ந்த இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும், இந்திய நாடாளுமன்றத்தின் மேல் சபையான மாநிலங்களவை உறுப்பினராக உத்தரப் பிரதேசத்தைப் பிரதிநிதித்துவப்படுத்தினார். ராம் மனோகர் லோகியாவைக் குறிப்பிடும் வகையில், பொதுவுடைமை சித்தாந்தத்திற்கான இவரது அர்ப்பணிப்பிற்காக இவரை *இளம் லோகியா* என்று அழைத்தனர்.
# ஜானேசுவர் மிசுரா

## வாழ்க்கை

ஜானேசுவர் ஆகத்து 5, 1933-ல் பலியாவில் உள்ள சுபநாதஹின் கிராமத்தில் பிறந்தார். இவர் இளங்கலை மற்றும் இளநிலை சட்டம் படிப்புகளை முடித்துள்ளார். கல்லூரியில் படிக்கும் காலத்தில் ஜானேசுவர் மிசுரா, பூர்ணா நந்த் இடைநிலைக் கல்லூரியின் மாணவர் சங்கத்தின் தலைவராக இருந்தார். இவர் அலகாபாத் பல்கலைக்கழகத்திலும் பயின்றுள்ளார். மாணவராக இருந்தபோதே, சமாஜ்வாதி இளைஞர் சபாவில் சேர்ந்தார். ராம் மனோகர் லோஹியா மற்றும் ராஜ் நாராயணன் ஆகியோருடன் தொடர்பிலிருந்தார். 1969-70ல் அலகாபாத் மாவட்டத்தில் உள்ள புல்பூர் தொகுதியிலிருந்து இந்திரா காந்தி அமைச்சரவையில் பெட்ரோலியத்துறை அமைச்சராக இருந்த கே.டி.மாளவியாவை தோற்கடித்து முதன் முதலில் மக்களவை உறுப்பினரானார். இவர் ஆறாவது மக்களவை உறுப்பினராக, 1977-80, மற்றும் ஒன்பதாவது மக்களவை உறுப்பினராக, 1989-91 காலங்களில் பணியாற்றினார்.
# ஜானேசுவர் மிசுரா

## மத்திய அமைச்சர்

ஜானேசுவர் மிசுரா, மொரார்ஜி தேசாய், சவுத்ரி சரண் சிங், வி. பி. சிங், சந்திரசேகர், எச். டி. தேவ கெளடா மற்றும் ஐ. கே. குஜரால் ஆகியோரின் அமைச்சரவையில் பணியாற்றினார். 1977 முதல் மத்திய இணை அமைச்சராக பணியாற்றினார். பெட்ரோலியம், நீர்வள இரசாயனங்கள் மற்றும் உரங்கள், எரிசக்தி, கப்பல் மற்றும் போக்குவரத்து, தொடர்பு மற்றும் இரயில்வே ஆகிய துறைகளையும் இவர் நிர்வகித்துள்ளார். இவர் 2000 மற்றும் 2006 ஆண்டில் மாநிலங்களவைக்கு மீண்டும் தேர்ந்தெடுக்கப்பட்டார்.
# ஜானேசுவர் மிசுரா

## இறப்பு

மிசுரா 22 சனவரி 2010 அன்று அலகாபாத்தில் உள்ள தேஜ் பகதூர் சப்ரு மருத்துவமனையில் மாரடைப்பு காரணமாக இறந்தார். மிசுரா இறக்கும் போது, சமாஜ்வாதி கட்சியின் துணைத் தலைவராகவும், மாநிலங்களவை உறுப்பினராகவும் இருந்தார். இவருக்கு இரண்டு மகள்கள் உள்ளனர். அவர்களில் ஒருவர் மினா திவாரி.
# ஜானேசுவர் மிசுரா

## செல்வாக்கு

உத்தரப் பிரதேச முன்னாள் முதல்வர் அகிலேஷ் யாதவ், தான் அரசியலுக்கு வரக் காரணமாக அமைந்தவர் ஜானேசுவர் மிசுரா என்று புகழ்ந்துள்ளார்.
# உலுக்னு துடுப்பாட்ட விளையாட்டரங்கம்

**உலுக்னு துடுப்பாட்ட விளையாட்டரங்கம்** (Luhnu Cricket Ground) இந்தியாவின் இமாச்சலப் பிரதேசத்தில் உள்ள பிலாசுபூரில் அமைந்துள்ளது. 1999 ஆம் ஆண்டு இமாச்சலப் பிரதேசத்தின் 16 வயதுக்குட்பட்ட துடுப்பாட்ட வீரர்கள் சம்மு மற்றும் காசுமீர் 16 வயதுக்குட்பட்டோரை எதிர்த்து போட்டியில் விளையாடியதுதான் இந்த அரங்கத்தில் பதிவுசெய்யப்பட்ட முதல் போட்டியாகும். 2001/02 ரஞ்சி டிராபியில் இமாச்சலப் பிரதேசம் டெல்லியுடன் விளையாடிய போது இந்த மைதானம் அதன் முதல் முதல் தர போட்டியை 2001 ஆம் ஆண்டில் நடத்தியது. அடுத்த பருவத்தில் 2002/03 ரஞ்சி கோப்பை போட்டியில் இமாச்சலப் பிரதேசம் ஐதராபாத்து அணியுடன் விளையாடிய போது மேலும் ஒரு முதல்தர ஆட்டம் நடைபெற்றது. இவற்றைத் தவிர மேலும் பெரிய போட்டிகள் எதுவும் அங்கு நடத்தப்படவில்லை.
# காக்களூர்

**காக்களூர்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்தில் திருவள்ளூர் பகுதிக்கு அருகிலுள்ள ஒரு புறநகர்ப் பகுதியாகும். காக்களூரில், ஆவின் நிறுவனத்தின் பால் மற்றும் பால் பொருட்கள் தயாரிப்பு தொழிற்சாலை ஒன்று உள்ளது. காக்களூரில் பலவித தொழிற்சாலைகள் இயங்கும் தொழிற்பேட்டை ஒன்றும் அமைந்துள்ளது.  
கடல் மட்டத்திலிருந்து சுமார் 101 மீட்டர் உயரத்தில் அமைந்துள்ள காக்களூர் பகுதியின் புவியியல் ஆள்கூறுகள், ஆகும். காக்களூர் கிராமமானது காக்களூர் ஊராட்சி பகுதிக்கு உட்பட்டதாகும். திருவள்ளூர், புட்லூர், தொழுவூர் ஆகியவை காக்களூர் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
காக்களூருக்கு அருகில் காக்களூர் சிவா விஷ்ணு கோயில் ஒன்றும் அமையப் பெற்றுள்ளது.  
காக்களூர் பகுதியானது, திருவள்ளூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் வி. ஜி. ராஜேந்திரன் ஆவார். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சிவநாத் பிரசாத்து

**சிவநாத் பிரசாத்து** (*Shiv Nath Prasad*) ஓர் இந்திய கட்டிடக் கலைஞர் மற்றும் நகர்ப்புற திட்டமிடும் நிபுணர் ஆவார், தன்னுடைய கட்டிடக்கலை வடிவமைப்புகளுக்காக இவர் நன்கு அறியப்பட்டார். இந்தியாவின் லெ கொபூசியே என்று சிவநாத் பிரசாத்து அழைக்கப்பட்டார். அனைத்துலக பாணி கட்டடக் கலைக்குப் புகழ்பெற்றவர் லெ கொபூசியே என்பது குறிப்பிடத்தக்கதாகும்.
# சிவநாத் பிரசாத்து

## வாழ்க்கை வரலாறு

சிவநாத் 1922 ஆம் ஆண்டில் பிரித்தானிய இந்தியாவின் வாரணாசியில் பிறந்தார்  
இருவரும் எப்போதாவது ஒன்றாக வேலை செய்திருக்கிறார்களா இல்லையா என்பது முற்றிலும் தெளிவாகத் தெரியவில்லை என்றாலும், இவரது பணி லெ கொபூசியே என்பவரால் பாதிக்கப்பட்டது.  
1965 மற்றும் 1969 க்கு இடையில் இந்திய சுற்றுலா வளர்ச்சிக் கழகத்திற்காக மகேந்திர ராசுவுடன் இணைந்து கட்டப்பட்ட புது தில்லி சாணக்யபுரியில் உள்ள அக்பர் உணவு விடுதி இவரது படைப்புகளில் ஒன்றாகும். இது லெ கொபூசியே*வின் கட்டமைப்பு* கூறுகளைக் கொண்டுள்ளது. கலை நிகழ்ச்சிகளுக்கான சிறீ ராம் மையம் 1966-69 ஆம் ஆண்டிலும் திபெத் இல்லம் 1970 ஆம் ஆண்டிலும் கட்டப்பட்டது  
பிரசாத் 2000 ஆம் ஆண்டின் முற்பகுதியில் இறந்தார்.
# இலைப் பூச்சிகள்

**இலைப் பூச்சிகள்** (*Leaf-mimic katydid*) என்பது தெட்டிகோனிடே குடும்பத்தினைச் சார்ந்த இலைகள் போல் உள்ள பல பூச்சிகளைக் குறிக்கின்றது.  
இந்த வகை உருமறைப்பு பல துணைக் குடும்பங்களில் காணப்படுகிறது.  
- தெரோகுரொசினே
- பானெரோப்டெரினே
- சூடோபில்லினே  
இதேபோன்ற உருமறைப்பு உத்தியைக் கடைப்பிடிக்கும் மற்ற தொடர்பில்லாத பூச்சிகளில் இலைப் பூச்சிகளும் அடங்கும்.
# கடச்சனேந்தல்

**கடச்சனேந்தல்** என்பது இந்திய தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும். கடைச் சிலம்பு ஏந்தல் என்ற பெயரே மருவி கடச்சனேந்தல் என்றாகி விட்டது. சிலப்பதிகாரத்தில், கோவலன் மற்றும் அவரது மனைவி கண்ணகி, சமணத் துறவி கவுந்தியடிகளால் மதுரைக்கு அழைத்துச் செல்லப்படும் போது, முதல் நாள் தங்க வைக்கப்பட்ட இடமே இந்த கடச்சனேந்தல் ஆகும். மதுரையிலிருந்து அழகர்கோவில் செல்லும் வழியில் அமைந்துள்ள கடச்சனேந்தல் பகுதிக்கு அருகில் ஒவ்வோர் ஆண்டும் சூன் மாதம் கொன்றை மலர்கள் பூத்துக் குலுங்கி மனதுக்கும் கண்களுக்கும் விருந்தளிக்கும்.  
கடல் மட்டத்திலிருந்து சுமார் 187 மீட்டர் உயரத்தில் அமைந்துள்ள கடச்சனேந்தல் பகுதியின் புவியியல் ஆள்கூறுகள் ஆகும்.  
மதுரை, மூன்றுமாவடி, அப்பன்திருப்பதி, கோ. புதூர், பீபி குளம், ஊமச்சிகுளம், யா. ஒத்தக்கடை, தல்லாகுளம், கே. கே. நகர், கோரிப்பாளையம் மற்றும் மாட்டுத்தாவணி ஆகியவை கடச்சனேந்தல் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
புனித அந்தோணியார் தேவாலயம் ஒன்று கடச்சனேந்தல் பகுதியில் அமைந்துள்ளது.
# காய்ந்த இலை கும்பிடுபூச்சி

**காய்ந்த இலை கும்பிடுபூச்சி** (*Dead leaf mantis*) என்பது இறந்த இலைகளைப் பிரதிபலிக்கும் பல்வேறு வகையான கும்பிடுபூச்சிகளுக்கு வழங்கப்படும் பொதுவான பெயர் ஆகும். கவர்ச்சியான செல்லப்பிராணிகளாக பிரபலமாக இருப்பதால், *தெரோபிளாட்டிசு* பேரினத்தில் உள்ள சிற்றினங்களைக் குறிக்க இச்சொல் பெரும்பாலும் பயன்படுத்தப்படுகிறது. *தெ. டெசிக்காட்டா* (இராட்சத காய்ந்த இலை கும்பிடுபூச்சி), *தெ.லோபாடா* (தென்கிழக்கு ஆசிய காய்ந்த இலை கும்பிடுபூச்சி) மற்றும் தெ. பிலிப்பீனிகா (பிலிப்பீன்சு காய்ந்த இலை கும்பிடுபூச்சி) இவ்வகையினைச் சார்ந்தவை. பிற பூச்சிகளாக *அகாந்தோப்சு பால்காடேரியா* (தென் அமெரிக்க காய்ந்த இலை கும்பிடுபூச்சி), *அ. பால்காட்டா* (தென் அமெரிக்க காய்ந்த இலை கும்பிடுபூச்சி) உள்ளன. *பிலோக்ரானியா பாரடாக்சா* (பேய் கும்பிடுபூச்சி) மிகவும் பொதுவானது.
# காய்ந்த இலை கும்பிடுபூச்சி

## மேலும் பார்க்கவும்

- புல் கும்பிடுபூச்சி
# புல் கும்பிடுபூச்சி

**புல் கும்பிடுபூச்சி** (*Grass mantis*) என்பது பெரும்பாலும் புல் அல்லது மற்ற மெல்லிய தாவரங்களைப் போன்று காணப்படும் பல்வேறு வகையான கும்பிடுபூச்சிகளுக்கு வழங்கப்படும் பொதுவான பெயர் ஆகும். இந்தப் பெயரினைக் கொண்ட சில பூச்சி சிற்றினங்கள் கீழே கொடுக்கப்பட்டுள்ளன. இவைத் தவிரப் பிற சிற்றினங்களும் இப்பட்டியலில் அடங்கும்.  
- *கிளப்ரோமன்டிசு மெக்சிகானா* (மெக்சிகன் புல் கும்பிடுபூச்சி)
- *ஓடோடோமாண்டிசு பிளானிசெப்சு* (புல் கும்பிடுபூச்சி)
- *ஆக்சியோதெசுபிசு துமொண்டி* (ஆப்பிரிக்கப் புல் கும்பிடுபூச்சி)
- *தெசுப்ரோடியா கிராமினிசு* (ஆப்பிரிக்கப் புல் கும்பிடுபூச்சி)
- *சைசோசெபாலா பைகார்னிசு* (இந்தியப் புல் கும்பிடுபூச்சி)
# புல் கும்பிடுபூச்சி

## மேலும் பார்க்கவும்

- காய்ந்த இலை கும்பிடுபூச்சி
# குச்சி கும்பிடுபூச்சி

**குச்சி கும்பிடுபூச்சி** (*Stick mantis*) என்பது குச்சிகள் அல்லது கிளைகள் போன்ற உருமறைப்பாகப் பிரதிபலிக்கும் பல வகையான கும்பிடுபூச்சிகளுக்குப் பயன்படுத்தப்படும் பொதுவான பெயராகும். பெரும்பாலும் இப்பெயர் முழு பேரினத்தினையும் அடையாளம் காண உதவுகிறது:  
- *புரூனேரியா* (புருன்னர் குச்சி கும்பிடுபூச்சி, பிரேசில் குச்சி கும்பிடுபூச்சி மற்றும் சிறிய இறக்கை குச்சி கும்பிடுப்பூச்சி)
- *கேப்லோகோரிபா* (ஆப்பிரிக்கக் குச்சி கும்பிடுபூச்சி)
- *பாராடோக்சோடெரா* (போர்னியோ குச்சி கும்பிடுபூச்சி, இராட்சத மலேசிய குச்சி கும்பிடுப்பூச்சி)
- *போபா* (ஆப்பிரிக்கக் குச்சி கும்பிடுபூச்சி)  
சில சமயங்களில், ஒரு பேரினத்தின் அனைத்து உறுப்பினர்களும் அல்லாத சில சிற்றினங்களில் ஒன்றின் மாறுபாட்டால் அழைக்கப்படுகின்றன.  
- *அர்சிமேண்டிசு லேட்சுடைலா* (ஆத்திரேலிய குச்சி கும்பிடுபூச்சி)
- *சூடோவேட்சு பெருவியானா* (பெருவிய குச்சி கும்பிடுபூச்சி)
# குச்சி கும்பிடுபூச்சி

## ஒத்த பூச்சிகள்

குச்சிப் கும்பிடுபூச்சிகளை குச்சிப்பூச்சிகளுடன் (*பாசுமாடோடியா*) குழப்பிக் கொள்ளக் கூடாது. இருப்பினும் பிந்தியவர்கள் நீண்ட காலமாக அனைத்து கும்பிடுபூச்சிகளுடன் நெருங்கிய உறவினர்களாகக் கருதப்பட்டன. இது இப்போது பெரும்பாலும் பலசிற்றினங்கள் கொண்டதாகவும் மற்றும் காலாவதியானதாகவும் கருதப்படுகிறது. அதேபோல், கும்பிடுப்பூச்சி மற்றும் குச்சி பூச்சிகள் இரண்டும் சமீபத்தில் கண்டறியப்பட்ட மாண்டோபாசுமாடோடியாவிலிருந்து தனித்தனியாக வகைப்படுத்தப்பட்டுள்ளன.
# குச்சி கும்பிடுபூச்சி

## மேலும் பார்க்கவும்

- புல் கும்பிடுபூச்சி
- காய்ந்த இலை கும்பிடுபூச்சி
# சாம்பல் கூழைக்கடா

**சாம்பல் கூழைக்கடா** (*Spot-billed pelican*) என்பது கூழைக்கடா குடும்பத்தைச் சேர்ந்த ஒரு பறவை சிற்றினம் ஆகும். இது தெற்காசியாவில் தென் ஈரானிலிருந்து இந்தியா முழுவதுவும், கிழக்கு இந்தோனேசியா வரை இனப்பெருக்கம் செய்கிறது. இது பெரிய உள்நாட்டு மற்றும் கடலோர நீர்நிலைகள், குறிப்பாக பெரிய ஏரிகளில் காணப்படும் பறவை ஆகும். தொலைவில் இருந்து பார்க்கும்போது, மற்ற கூழைக்கடாக்களில் இருந்து இவற்றை வேறுபடுத்திக் காண்பது கடினம். ஆனால் அருகிலுருந்து காணும்போது இவற்றின் மேல் தாடையில் உள்ள புள்ளிகள், பிரகாசமான வண்ணங்கள் இல்லாமை, சாம்பல் நிற இறகுகள் ஆகிய தனித்த அடையாளங்களால் இவற்றை அடையாளம் காணமுடியும். சில பகுதிகளில், இந்த பறவைகள் மனித குடியிருப்புகளுக்கு அருகில் தங்கள் குடியிருப்பைக் கொண்டு கூடு கட்டுகின்றன.